CELEX: 62009CN0068
Language: fi
Date: 2009-02-16 00:00:00
Title: Asia C-68/09 P: Valitus, jonka Georgios Karatzoglou on tehnyt 16.2.2009 yhteisöjen ensimmäisen oikeusasteen tuomioistuimen (ensimmäinen jaosto) asiassa T-471/04, Georgios Karatzoglou v. Euroopan jälleenrakennusvirasto (EAR), 2.12.2008 antamasta tuomiosta

4.4.2009   
            
            
               FI
            
            
               Euroopan unionin virallinen lehti
            
            
               C 82/21
            
         Valitus, jonka Georgios Karatzoglou on tehnyt 16.2.2009 yhteisöjen ensimmäisen oikeusasteen tuomioistuimen (ensimmäinen jaosto) asiassa T-471/04, Georgios Karatzoglou v. Euroopan jälleenrakennusvirasto (EAR), 2.12.2008 antamasta tuomiosta
   (Asia C-68/09 P)
   (2009/C 82/38)
   Oikeudenkäyntikieli: englanti
   Asianosaiset
   
      Valittaja: Georgios Karatzoglou (edustaja: digikoros S. A. Pappas)
   
      Muu osapuoli: Euroopan jälleenrakennusvirasto (EAR)
   Vaatimukset
   Valittaja vaatii, että yhteisöjen tuomioistuin
   
               —
            
            
               kumoaa riidanalaisen tuomion,
            
         
               —
            
            
               kumoaa nimittävän viranomaisen tekemän riidanalaisen päätöksen ja
            
         
               —
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Valittaja väittää, että katsoessaan, että väliaikaisten toimihenkilöiden irtisanominen ei edellytä perusteluja, ensimmäisen oikeusasteen tuomioistuin jätti huomiotta yhteisöjen tuomioistuimen viimeaikaisen oikeuskäytännön ja rikkoi EY 253 artiklaa, jossa määrätään yleisestä perusteluvelvollisuudesta.
   Valittaja väittää myös, että ensimmäisen oikeusasteen tuomioistuin oli väärässä katsoessaan, ettei valittaja ollut esittänyt näyttöä, jolla voitaisiin osoittaa asiassa olevan kyseessä harkintavallan väärinkäyttö. Valittaja riitauttaa myös ensimmäisen oikeusasteen tuomioistuimen johtopäätöksen siitä, ettei asiassa ollut rikottu hyvän hallinnon periaatetta.